4. NAPIREND Ügyiratszám: BSZ/1130-2/2024.

# E L Ő T E R J E S Z T É S

a Képviselő-testület **2024. október 4-i nyilvános alakuló** ülésére

**Tárgy**: **Polgármesteri illetmény megállapítása**

**Előterjesztő:** dr. Varga Viktória jegyző

**Előkészítő:** dr. Varga Viktória jegyző

# TISZTELT KÉPVISELŐ-TESTÜLET!

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 35. § (4) bekezdése értelmében az önkormányzati képviselő tiszteletdíja és egyéb juttatása közérdekből nyilvános adat. A polgármesterre is megfelelően kell alkalmazni a képviselőkre vonatkozó szabályokat, ebből következően a polgármester illetménye is nyilvános adat, melyet nyilvános képviselő-testületi ülésen összegszerűen kell meghatározni.

Balatonszepezd községben főállású polgármester megválasztására került sor, ennek megfelelően a főállású polgármesterre vonatkozó, az Mötv-be foglalt szabályokat kell alkalmazni.

A főállású polgármester illetményét az Mötv. 71. § (2) bekezdése és (4) bekezdés a) pontja figyelembevételével kell megállapítani.

A megyei jogú város/fővárosi kerületi önkormányzat polgármestere havi 1.300.000 forint összegű illetményre jogosult.

A polgármester illetménye ezen összeg 40 %-a az 500 fő és az az alatti lakosságszámú település polgármestere esetében, azaz havi 520.000 Ft.

Az Mötv. 71. § (6) bekezdése értelmében a főállású polgármester havonta az illetményének 15 %-ában meghatározott összegű költségtérítésre jogosult, ez 78.000 Ft.

Fentiek alapján Balatonszepezd községben a polgármester illetménye havi bruttó 520.000 Ft összegben, a költségtérítés 78.000 Ft összegben kerül megállapításra.

Kérem a Tisztelt Képviselő-testületet, hogy a polgármesteri illetmény és költségtérítés megállapításával kapcsolatos döntését meghozni szíveskedjen.

**HATÁROZATI JAVASLAT**

**I.**

Balatonszepezd Község Önkormányzata Képviselő-testülete megállapítja, hogy a Magyarország helyi önkormányzatairól szóló 2011. évi CLXXXIX. törvény 71. § (4) bekezdés a) pontja alapján Bíró Imre polgármester illetménye 2024. október 1. napjától 520.000 Ft/hó.

Határidő: folyamatos

Felelős: jegyző

**II.**

Balatonszepezd Község Önkormányzata Képviselő-testülete megállapítja, hogy a Magyarország helyi önkormányzatairól szóló 2011. évi CLXXXIX. törvény 71. § (6) bekezdése alapján Bíró Imre polgármester 2024. október 1. napjától illetményének 15 %-ában meghatározott, 78.000 Ft összegű költségtérítésre jogosult.

Határidő: folyamatos

Felelős: jegyző

Szentantalfa, 2024. október 1.

**dr. Varga Viktória**

jegyző